Մարդիկ հասկացան, որ «հաճախորդացումը» հեշտ վաստակ, փայլուն ապագա եւ լայն արտոնություններ խոստացող ճանապարհ է: Եվ քչերը դիմացան գայթակղությանը: Գործընթացը սկսեց աշխուժանալ ու ճյուղավորվել՝ հին «հաճախորդները» նոր «հաճախորդներ» բերեցին՝ հիմնականում իրենց հարազատների ու մերձավորների թվից: Նորագիր «հաճախորդների» կազմը խայտաբղետ էր, որակ էին կազմում բախտախնդիր երիտասարդները, որոնցից շատերը՝ «խարիսխ ձգելով» իշխող ՀՀԿ-ի մատույցներում, «յուղոտ» պաշտոններ ձեռք գցեցին, որովհետեւ կարողացան ապացուցել իրենց օգտակարությունն ու անձնական նվիրվածությունը, «շեֆին» համապատասխան ծառայություններ մատուցելու կարողությունը: